বিনয় কুমার দেওয়ান

বিনয় কুমার দেওয়ান (৯ মার্চ ১৯২৫ – ২১ জুলাই ২০২১) বাংলাদেশের রাঙ্গামাটির একজন রাজনীতিবিদ যিনি জাতীয় পার্টির রাজনীতির সাথে যুক্ত। তিনি স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রী ছিলেন। তিনি বাংলাদেশের রাষ্ট্রপতির উপদেষ্টা হিসেবেও নিযুক্ত হয়েছিলেন।

 জীবনী 
বিনয় কুমার দেওয়ান ১৯২৫ সালের ৯ মার্চ ব্রিটিশ ভারতের বেঙ্গল প্রেসিডেন্সির পার্বত্য চট্টগ্রাম জেলায় জন্মগ্রহণ করেন। তার বাবা কামিনী মোহন দেওয়ান ১৯৫৪ সালে পূর্ববঙ্গ আইন পরিষদের সদস্য হিসেবে নির্বাচিত হয়েছিলেন।

তিনি কয়েক মেয়াদে ১৯৭০-১৯৮৫ সাল পর্যন্ত মগবান ইউনিয়ন চেয়ারম্যান পদে দায়িত্ব পালন করেন। এছাড়া ১৯৮৪-৮৫ সালে রাঙ্গামাটি পৌরসভার ভাইস চেয়ারম্যান নিযুক্ত হন।

বিনয় কুমার দেওয়ান ১৯৮৬ সালে পার্বত্য রাঙ্গামাটি আসন থেকে সাংসদ হিসেবে নির্বাচিত হয়েছিলেন। পরবর্তীতে, তিনি ২৫ মে ১৯৮৬ থেকে ২৬ মার্চ ১৯৮৮ পর্যন্ত স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রীর দায়িত্ব পালন করেছিলেন। ১৯৮৭ সালে তিনি মন্ত্রীর পদমর্যাদায় উপজাতীয় বিষয়ক বাংলাদেশের রাষ্ট্রপতির উপদেষ্টা হিসেবে নিযুক্ত হয়েছিলেন। তিনি ১৯৮৮ সালেও পার্বত্য রাঙ্গামাটি আসন থেকে সাংসদ হিসেবে নির্বাচিত হয়েছিলেন।

 মৃত্যু 
বিনয় কুমার দেওয়ান ২০২১ সালের ২১ জুলাই রাঙ্গামাটির পাথরঘাটায় মৃত্যুবরণ করেন।

 তথ্যসূত্র 

বিষয়শ্রেণী:১৯২৫-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:রাঙ্গামাটি জেলার রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:স্থানীয় সরকার, পল্লী উন্নয়ন ও সমবায় মন্ত্রী
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:রাঙ্গামাটি জেলার ব্যক্তি
বিষয়শ্রেণী:এরশাদের মন্ত্রিসভার সদস্য